HEMRAJ เตรียมขายที่ดินผืนใหญ่ให้ผู้ผลิตรถยนต์ MG เซ็นสัญญา 26 พ.ย.นี้
HEMRAJ เผยผู้ผลิตรถยนต์ MG จะซื้อที่ดินเพื่อสร้างโรงงานผลิตรถยนต์ในไทย จ่อเซ็นสัญญา 26 พ.ย.นี้ ฟุ้งเป็นการซื้อขายที่ดินผืนใหญ่ที่สุดในปีนี้
24 พ.ย. 2558

บริษัท เหมราชพัฒนาที่ดิน จำกัด (มหาชน) หรือ HEMRAJ ระบุว่า ในวันที่ 26 พ.ย.นี้จะมีพิธีลงนามเซ็นสัญญาซื้อที่ดินระหว่างบริษัท เอสเอไอซี มอเตอร์-ซีพี จำกัด ผู้ผลิตและจำหน่ายรถยนต์แบรนด์อังกฤษ MG และ HEMRAJ เพื่อก่อสร้างโรงงานผลิตรถยนต์ของเอ็มจีแห่งใหม่ที่นิคมอุตสาหกรรมเหมราชอีสเทิร์นซีบอร์ด 2  ซึ่งการลงนามในสัญญาครั้งนี้ถือเป็นการซื้อขายที่ดินผืนใหญ่ที่สุดในปีนี้ของ HEMRAJ